31992R1939
L 196/17
JURNALUL OFÍCIAL AL UNIUNII EUROPENE
REGULAMENTUL (CEE) NR. 1939/92 AL COMISIEI
din 14 iulie 1992
de modificare a Regulamentului (CEE) nr. 2921/90 de acordare de ajutoare pentru laptele degresat în vederea fabricării cazeinei și cazeinaților
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CEE) nr. 816/92 (2), în special articolul 11 alineatul (3),
întrucât Regulamentul (CEE) nr. 756/70 al Comisiei din 24 aprilie 1970 de acordare a ajutorului pentru laptele degresat prelucrat în cazeină și cazeinați (3) a fost abrogat de Regulamentul (CEE) nr. 2921/90 (4) al Comisiei, modificat de Regulamentul (CEE) nr. 1768/91 (5); întrucât au fost adoptate dispoziții speciale în vederea facilitării eliberării garanțiilor constituite de la 1 martie 1989 conform articolului 4 alineatul (1) din Regulamentul (CEE) nr. 756/70; întrucât aceste dispoziții nu au permis până în prezent reglementarea tuturor cazurilor, pentru nici un motiv imputabil producătorilor în discuție; întrucât termenele prevăzute de articolul 28 din Regulamentul (CEE) nr. 2220/85 al Comisiei din 22 iulie 1985 de stabilire a normelor comune de aplicare a regimului de garanții pentru produsele agricole (6), modificat ultima dată de Regulamentul (CEE) nr. 3745/89 (7), ar trebui prorogate, în consecință, în vederea prevenirii pierderilor nejustificate a garanțiilor în discuție;
întrucât articolul 2 alineatul (1) din Regulamentul (CEE) nr. 2921/90 stabilește nivelul ajutorului pentru lapte degresat prelucrat în cazeină și cazeinați; întrucât, având în vedere tendința pieței pentru aceste produse și că ajutorul pentru lapte praf degresat ar trebui redus;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Regulamentul (CEE) nr. 2921/90 se modifică după cum urmează:
1.
La articolul 2 alineatul (1), suma de „7,94 ECU” se înlocuiește cu „7,00 ECU”.
2.
La articolul 6, se adaugă următorul al șaselea alineat:
„La cererea persoanelor interesate, termenele de 12 luni și trei ani menționate în articolul 28 din Regulamentul (CEE) nr. 2220/85 pot fi mărite la 18 luni și, respectiv, 42 luni.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Totuși,
-
articolul 1 punctul 1 se aplică de la 20 iulie 1992;
-
articolul 1 punctul 2 se aplică de la 1 octombrie 1991.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 iulie 1992.